
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/613-3/2016
Előterjesztést készítette: Horinka László polgármester / Kántor Erzsébet testületi ügyintéző
Előterjesztés elkészítésének időpontja: 2016. február 10.
Előterjesztést véleményezi: -
Döntés módja: nyílt szavazás, egyszerű szótöbbség 
Mellékletek: Tájékoztató (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének
2016. február 18-án tartandó munkaterv szerinti ülésére

1. napirendhez

Tárgy:
Tájékoztató a lejárt határidejű határozatokról és az előző ülés óta történt fontosabb eseményekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.
…/2016. (II. 18.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja.
Határidő: azonnal

Felelős: polgármester

Sülysáp, 2016. február 10.


Horinka László s.k.


polgármester
Láttam!

Sülysáp, 2016. február 11.

dr. Tóth Krisztina s.k.
jegyző
TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2016. január 21-ei ülése óta 5 képviselő-testületi döntés végrehajtási határideje járt le az alábbiak szerint:
	Határozat száma
	Határozat kelte
	Döntés
	Határidő
	Állapot

	182/2015
	2015-12-17
	Jogi tanácsadói szerződés megkötése 2016. évre
	2015-02-15
	Végrehajtva

	189/2015
	2015-12-17
	Tápió-Hajta Vízgazdálkodási Társulat tevékenységének támogatása
	2016-02-10
	Végrehajtva

	5/2015
	2016-01-21
	Védőnő kinevezése a Sülysáp II. számú védőnői körzetbe
	2016-02-01
	Végrehajtva

	9/2016
	2016-01-21
	Szent István tér 17/C. szám alatti irodaépület hasznosítása – pályázat kiírása
	2016-01-31
	Végrehajtva

	12/2016
	2016-02-10
	Vételi ajánlat tétele a Sülysáp 3837 hrsz. alatti ingatlanra
	2016-02-10
	Az adás-vételi szerződés megkötésre került.


II. Tájékoztató az előző ülés óta történt fontosabb eseményekről
· Január 19-én a közvilágítási szolgáltatást nyújtó ELMIB Zrt. képviselőivel folytattam megbeszélést annak érdekében, hogy a közvilágítás üzemetetés költségeit csökkenteni tudjuk. A cég adott egy kedvezőbb ajánlatot, amellyel kb. másfél millió forinttal csökkenthető éves szinten a közvilágítás költsége, cserébe annyi az elvárása, hogy a 2007-ben történt részleges közvilágítás felújítás kapcsán aláírt 10 éves szerződés futamideje alatt, ami 2017 októberében jár le, ne kezdeményezzük a szerződés felbontását. Mivel a szolgáltatás minőségével alapvetően elégedettek lehetünk, ezért nem biztos, hogy célszerű lenne szolgáltatót váltani, ezek miatt az ajánlat elfogadása mellett vagyok. 
· Január 20-án Nagykátán került sor a Járási Közbiztonsági Fórumra. A Nagykátához való átkerülésünk, azaz 2015. július 1-je óta ez volt az első közbiztonsági fórum, ezért is különösen érdekes volt számomra, hogy a területi és lakosságszámban megmutatkozó növekedés ellenére a kapitányság területén szinte minden típusú bűncselekmény csökkenő tendenciát mutatott 2015-ben. 
· A csatorna projekttel kapcsolatban az elmúlt hetekben több egyeztetésre, megbeszélésre is sor került:

· Január 20-án Nagykátán, a leendő üzemetetővel a TRV-vel folytatattunk megbeszélést.

· Január 27-én a Magyar Energetikai és Közmű-szabályozási Hivatal elnökhelyettesével egyeztettünk. 
· Február 2-án a Tápiómenti Területfejlesztési Társulás tartott ülést, ahol vendég volt a TRV elnök-vezérigazgatója Hajdú Gábor is, mivel a legaktuálisabb kérdés az üzemeltetési szerződés megkötése. A csatorna házi bekötésekkel kapcsolatos szerződésünk tavaly év végén lejárt és ennek a szerződésének a lezárása is aktuális feladat a napokban, ezért február 4-én a Társulat elnöksége folytatott tárgyalást az Aqvator Kft. vezetőivel, majd ezt követően a Társulat intéző bizottsága is ülést tartott. A szerződés lezárása úgy tűnik nem lesz egyszerű feladat, a felek álláspontja olyannyira eltér egymástól, hogy vélhetően bíróság fog dönteni a kérdésben.

· Február 2-án Kóka és Úri polgármesterével, valamint Sülysáp és Kóka jegyzőjével áttekintettük a hulladékszállítással kapcsolatban kialakult helyzetet. Megállapítottuk, hogy az ÖKOVÍZ követelése nem megalapozott, és a szerződés alapján nem kezdeményezheti annak felbontását sem abban az esetben, ha önkormányzatunk nem teljesíti a közel 10 milliós igényt. Ennek ellenére közösen próbálunk megoldást keresni a jelenleg nem biztosított szolgáltatásokat (pl. zöldhulladék-kezelés) is beleértve a három település vonatkozásában. Ez ügyben a következő megbeszélésre február 15-én kezdődő héten kerül sor, ezért a testületi ülésen fogok tudni erről beszámolni.
· Február 4-én aláírtuk az adásvételi szerződést a Sülysáp 3837 hrsz.-ú ingatlanra vonatkozóan, amit a Képviselő-testület döntése alapján 2 millió forint ellenében szereztünk meg. Ezzel a Móra Ferenc Általános Iskola mögötti területeink összességében meghaladják az 1 ha-t, ami már elegendő az oda tervezett sportcsarnok felépítéséhez. 

· TÁVÜSZ költözés: az engedélyezési kérelem január elején-közepén benyújtásra került, ennek a hiánypótlására február 5-én került sor, majd megállapodtunk a tervezővel a kiviteli tervek elkészítésről, melyből 2 munkarészre (elektromos és gépész) az önkormányzat önállóan köt szerződést, mivel így alanyi áfamentes vállalkozókkal tudunk szerződni és az áfa összegét megspóroljuk. Az elektromos tervezővel február 5-én, a gépésszel 10-é írtuk alá a szerződést, melyek alapján a kiviteli terveknek február végére kell elkészülnie. 

· A február 8-ai fogadóórámra bejelentkezett Polatschek Tibor, akinek terület túlhasználati ügye a januári testületi ülésen is napirenden volt. Az ingatlantulajdonos elmondta, hogy ez az ügy azért került elő, és azért derült ki számára is 30 év elteltével, mert szerették volna a telket megosztani, és a fia építeni kívánt az újonnan kialakuló telekre. Az 1 millió forintot méltánytalannak tartja, ismét kihangsúlyozta, hogy egy méltányos összeget hajlandó fizetni a túlhasználat ellenében.

· Február 9-én az intézményvezetőkkel leegyeztettük az intézményi költségvetéseket, ahol kellett ott önmérsékletet kértünk tőlük. 

Sülysáp, 2016. február 10.


Horinka László s.k.


polgármester

